VIDEO: कोच ने 12 साल के आयुष की गोली मारकर की हत्या, फरार - 12 year old ayush shot dead accused coach absconding
Updated: 01 Jul, 2019 09:30 PM
सोनीपत (पवन राठी): सोनीपत में बीती देर रात गांव पलड़ी में एक 12 साल के नाबालिग बच्चे आयुष की गोली मारकर हत्या कर दी गई। आयुष की हत्या का आरोप उसके पहलवानी कोच सोम प्रकाश भारद्वाज पर लगा है। पुलिस वारदात की सूचना मिलने पर मौके पर पहुंची और शव को पोस्टमार्टम के लिए सामान्य अस्पताल भिजवा दिया।
उधर, पुलिस ने पूरे मामले में आयुष की मां के बयान पर मामला दर्ज कर कार्रवाई शुरू कर दी है। फिलहाल, हत्या के कारणों का अभी तक पता नहीं चल पाया है। लेकिन चर्चा यह भी है आरोपी व आयुष की मां के बीच विवाद था, जिसके चलते वारदात को अंजाम दिया गया।
पूछताछ में ये सामने आया है कि सोमप्रकाश हसनगढ़ का रहने वाला है। मृतक आयुष का परिवार (उसकी मां व दो भाई और दो बहनें) आरोपी के साथ दादरी के टोये गांव जिला झज्जर में एक साथ रहे हैं, वहीं से इनके बीच मे अनबन हुई है। इसी कारण आरोपी ने वारदात को अंजाम दिया है।
डीएसपी ने बताया कि आरोपी और मृतक की मां के अवैध संबंध की बात भी सुनने में आ रही है। अभी पूछताछ जारी है। जैसे जैसे कोई बात सामने आएगी तो कार्रवाई की जाएगी। आरोपी की गिरफ्तारी के बाद ही पूरे मामले का खुलासा होगा।
ayush murder